Kubuli vald
Kubuli vald (läti Kubulu pagasts) on vald Lätis Balvi piirkonnas. Vald piirneb sama piirkonna Balvi linnaga, Bērzkalne, Rugāji ja Vīksna vallaga, Alūksne piirkonna Mālupe ja Jaunanna vallaga ning Gulbene piirkonna Litene vallaga. Valla pindala on 167 km². 2016. aasta seisuga elas seal 1386 inimest. Aastal 2011 elas vallas 1237 lätlast, 270 venelast, 10 valgevenelast, 4 ukrainlast, 4 poolakat ja 5 leedulast. Valla keskus oli varem Kurna küla, tänapäeval on keskuseks Kubuli. Vallamaja asub aadressil Balvu iela 15, vallavanem on Artūrs Luksts.